A történet egy Frici nevű kisfiúval kezdődik, aki nagyon sokat ül a telefon, laptop, és egyéb eszközök előtt. Frici reggeli után, a család közös számítógépe elé szeretett volna ülni, de amikor bekapcsolta, egy nagy piros figyelmeztetés jelent meg benne, amiben az állt, hogy 400 dollárt kell fizetni, vagy a számítógépről az összes fájl törlésre kerül. Frici legjobb barátjához, Fülöphöz fordult segítséget kérni. Fülöp elmondta neki, hogy ez egy vírus. Frici ezután felhívta apukáját, aki ismerősükhöz, Csuka bácsihoz fordult, mert tudta, hogy ő nagyon ért ezekhez. Másnap reggelre Csuka bácsi ott is volt Friciék házában.

Az öreg elmondta, hogy milyen vírusok vannak, és hogy ez is egy olyan. de mivel ez már egy ismert dolog volt, ezért a Chrome és a [www.nomoreransom.com](http://www.nomoreransom.com) oldallal sikerült megmenteni a fájlokat a törléstől. Csuka bácsi elmondta, hogy vegyenek egy internetvédelmi csomagot, és állítsák be rajta, hogy minden héten legalább egyszer végezzen víruskeresést a számítógépen. És megmondta, hogy SOHA ne nyissanak meg olyan emaileket, amiket ismeretlenek küldtek. Mindenki megkönnyebbült, amikor a számítógép befejezte a frissítést, és a család elégedetten nyugovóra térhetett.